成本，物力之費所以致物者也。於經濟學，成本包資本、土地、勞力、企業四者之犧牲。此節慾說，謂成本等於犧牲也。資本之出，為忍慾儲蓄之果，儲財而棄當下之樂，以求將來之樂，是乃拂逆人性也。勞工胼手胝足操勞，為犧牲無疑，地主拓荒耗材，不自享用，而賃他人，亦犧牲也，企業家殫精竭慮以理生產，為他人作嫁，必犧牲也。此廓四犧牲之大成也，故云。而於會計學，乃成本即費用說，此謂成本含工資、利息、地租、利潤四者，工資為勞力之價，利息為資本之償，地租為土地之酬，利潤為企業之得，此四者之費皆以泉幣，故云。